ΓΡΑΠΤΗ ΕΡΩΤΗΣΗ E-1268/97 υποβολή: Alessandro Danesin (UPE) προς την Επιτροπή (11 Απριλίου 1997)

Θέμα: Ματαίωση της επιχορήγησης για το φεστιβάλ «Cartoons on the bay» του 1996

Οι υπεύθυνοι του προγράμματος Media (ΓΔ Χ) ματαίωσαν την επιχορήγηση υπέρ του φεστιβάλ «Cartoons on the bay» του 1996, η οποία είχε εξασφαλισθεί για την SACIS από του περασμένου έτους ήδη, και επιβεβαίωσαν εξ υπαρχής το πρόγραμμα Media Jacques Delmoly επ'ευκαιρία της υποβολής κατά τον παρελθόντα Ιανουάριο της αιτήσεως επιχορηγήσεως για την διοργάνωση του 1997.

Το «Cartoons on the bay» είναι μια εκδήλωση η οποία είχε, από την πρώτη κι'όλας διοργάνωσή της, μεγάλη διεθνή απήχηση, κατέλαβε σημαντικό χώρο σε επίπεδο εκδηλώσεων του είδους αυτού και, ως εκ τούτου, περιποιεί τιμή στην Ευρώπη. Το φεστιβάλ αποτελεί σημαντική εμπορική πρωτοβουλία στον τομέα των προγραμμάτων κινουμένων σχεδίων, υποστηρίζοντας δραστήρια και θετικά τις πρωτοβουλίες των ανεξάρτητων ευρωπαίων παραγωγών και διανομέων. Το φεστιβάλ, ακριβώς για το λόγο αυτό, είχε τεράστιο αντίκτυπο στον τύπο και την τηλεόραση.

Η ματαίωση της επιχορήγησης δημιουργήσε προβλήματα προϋπολογισμού στην εκδήλωση αυτή, δεδομένου ότι, βάσει των διαβεβαιώσεων που έλαβε, η Sacis, είχε προβλέψει να στήσει το περίπτερο Media-Desk Italia να «εξευρωπαΐσει» το φεστιβάλ, και να αναλάβει πρωτοβουλίες μάρκετιγκ για τους ανεξάρτητους ευρωπαίους παραγωγούς και διανομείς. Για όλους αυτούς τους λόγους είναι ακατανόητη η απόφαση ματαίωσης της επιχορήγησης. Ιδιαιτέρως επιβαρυντικό είναι το γεγονός ότι η απόφαση ματαίωσης της επιχορήγησης ελήφθη μόνον σήμερα, ήτοι ένα έτος περίπου προ της χορηγήσεώς της, και ουσιαστικά της παραμονές της νέας διοργάνωσης του φεστιβάλ και μάλιστα μέσω μιας συντομότατης επιστολής έξι αράβων.

Η συμπεριφορά αυτή της ΓΔ X αποτελεί σημαντικό πλήγμα για τον τομέα, δημιουργώντας ένα προηγούμενο το οποίο υπονομεύει τις σχέσεις μεταξύ της Γενικής Διευθύνσεως και των παραγόντων του τομέα.

Ζητείται συνεπώς να γίνουν γνωστοί οι λόγοι της αποφάσεως αυτής η οποία παραμένει επί του παρόντος ακατανόητη.

Απάντηση του κ. Oreja εξ ονόματος της Επιτροπής (16 Μαΐου 1997)

Οι δυσκολίες της SACIS που αναφέρει το αξιότιμο μέλος του Κοινοβουλίου σχετικά με την εκδήλωση του 1996 «Cartoons on the bay» στην πράξη βασίζονταν σε παρεξήγηση αναφορικά με ορισμένες δαπάνες που μπορούσαν να τύχουν υποστήριξης στο πλαίσιο του προγράμματος MEDIA το 1997. Έκτοτε, η παρεξήγηση αυτή μεταξύ της SACIS και της Επιτροπής έχει διευθετηθεί.

Το πρόγραμμα MEDIA υποστηρίζει κατά προτεραιότητα τον κλάδο των κινούμενων σχεδίων από επταετίας και θα συνεχίσει να διαθέτει σημαντικά μέσα για την εξασφάλιση της ανάπτυξης και μιας μεγαλύτερης κυκλοφορίας των ευρωπαϊκών κινούμενων σχεδίων. Ένα μεγάλο μέρος αυτής της στρατηγικής βασίζεται στην οικονομική υποστήριξη που η Επιτροπή παρέχει στις εκδηλώσεις εκείνες που διευκολύνουν την προώθηση και την πρόσβαση στην αγορά των εν λόγω παραγωγών.

Η Επιτροπή συμμερίζεται το ζωηρό ενδιαφέρον που ο αξιότιμος κοινοβουλευτικός δίνει στο φεστιβάλ «Cartoons on the bay». Για το λόγο αυτό, πέρα από την οικονομική υποστήριξη που χορηγήθηκε για τη διοργάνωση της εκδήλωσης το τρέχον έτος, ένας αντιπρόσωπος της Επιτροπής ήταν παρών στο Αμάλφι, όπου απένειμε το βραβείο για την καλύτερη ευρωπαϊκή παραγωγή κινούμενων σχεδίων (στο φιλμ «The Sun is a Yellow Giraffe» της Φινλανδής Antonia Ringbom).